Trelis/gawiki huggingface dataset:
Óstaí an Rí. Is é Cumann Onórach Óstaí an Rí an t-aon institiúid i bPoblacht na hÉireann a bhfuil sé mar cumhacht aici céim Abhcóide Dlí a bhronnadh. Ní ghairtear chuig Barra na hÉireann ach iad sin a bhfuil an chéim seo acu.
Stair.
Bhunaigh dlíodóirí i mBaile Átha Cliath cumamn nua dóibh féin sa bhliain 1541. Thug Anraí VIII Shasana cead dóibh an cumann a bhunú. Chomh maith leis sin thug sé seanmhainistir dóibh a dhún sé roimhe sin. Thug na dlíodóirí Óstaí an Rí ar an gCumann mar ómós dó (d’athraigh an t-ainm de réir a chéile). D’athbhunaigh Arthur Chichester an Cumann sa bhliain 1607.
Bhí an Cumann suite ar Ché na nÓstaí go dtí deireadh na 18ú haois. Ba mhór dó bogadh ansin mar bhí na Ceithre Cúirteanna á thógáil ansin. Fuair an Cumann áit nua ag barr Shráid Henrietta agus d’iarr na binseoirí ar James Gandon foirgneamh a dhearadh don cumann. Thosaigh obair na tógála i 1800. Thóg an Cumann leabharlann idir 1826 agus 1832.
Ballraíocht.
Cuimsíonn an Cumann binseoirí, abhcóidí agus mic léinn.
Tá scrúdaithe iontrála don cumann gach bliain. Tá céim dlí formheasta nó dioplóma an Chumainn i Léinn Dlí riachtanach dóibh a bhfuil ag iarraidh na scrúdaithe a dhéanamh. Má éiríonn le hiarrthóir sna scrúdaithe seo, ligtear isteach sa Chumann é mar mhac léinn.
Déanann an mac léinn cúrsa ar feadh bliain nó dhá bhliain. Má éiríonn le mac léinn sa chúrsa seo, bronnadh céim Abhcóide Dlí air, agus gaireann an Príomh-Bhreitheamh chuig an Barra é.
Toghann na abhcóidí líon díobh mar binseoirí. Is binseoirí iad freisin breithiúna na Cúirte Uachtaraí agus na hArd-Chúirte ar fad.
An Scoil Dlí.
Is é an príomhról atá ag an gCumann ná abhcóidí nua a oil, agus is í Scoil Dlí an Chumainn a dhéanann é sin. Is í an Scoil an institiúid oideachais dlí is sine in Éirinn. Is féidir le mic léinn an chúrsa gairmeach a dhéanamh i mbliain amháin nó ar feadh dhá bhliain. Ní cúrsa acadúil atá i gceist leis seo ach cúrsa praiticiúil don ghairm.
Tá cúrsa dlí acadúil ag an Scoil chomh maith .i. an Dioplóma i Léinn Dlí. Is cúrsa é seo dóibh nach bhfuil céim dlí acu agus atá ag iarraidh an chúrsa gairmeach a dhéanamh. Ligtear céimí ollscoile agus léinn aibí a bhfuil taithí ábhartha acu an cúrsa seo a dhéanamh. Maireann an cúrsa seo dhá bhliain.
Chomh maith leis na cúrsaí thuas, bíonn cúrsaí eile ar siúl ag an Scoil d’abhcóidí agus do dhaoine eile ó am go ham.
Cumann Díospóireachta Mhic Léinn Dlí na hÉireann.
Is é Cumann Díospóireachta Mhic Léinn Dlí na hÉireann (CDMLDÉ) ("Law Students Debating Society of Ireland / LSDSI") an t-aon chumann do mhic léinn in Óstaí an Rí. D’ainneoin a hainm, ní cumann díospóireacha amháin é. Eagraíonn sé comórtais bhréagchúirte agus díospóireachta chomh maith le cúrsaí spóirt agus sóisialta na hÓstaí.
Bunaíodh an CDMLDÉ i 1830. De réir a bhunreacht, is baill de é gach mac léinn an Chumainn. Toghann na baill ceann díobh gach bliain chun a bheith ina reachtaire ar an CDMLDÉ. Ceapann an reachtaire coiste chun cabhrú leis an CDMLDÉ a eagraigh.
Apertium. Is córas riomhaistriúcháin (nó córas aistriucháin uathoibríoch) saor é Apertium.
Droichead Octávio Frias de Oliveira. Is droichead trasna an Pinheiros, cathair São Paulo é Droichead Octávio Frias de Oliveira.
Oileáin Mhuir nIocht. Is oileáin iad Oileáin Mhuir nIocht i Muir nIocht, amach ó chósta thiar na Fraince. "Eileanan a' Chaolais" a thugtar orthu i nGaeilge na hAlban. "Channel Islands" a deirtear as Béarla, "Îles d'la Manche" i Normannais, "Îles Anglo-Normandes" nó "Îles de la Manche" i bhFraincis. 194 km² achar iomlán na n-oileán. 158,000 duine an daonra. Is iad Geirsí agus Geansaí na príomhoileáin.
Anton Graff. Bhí Anton Graff ina phortráidí oirirc Eilvéiseach (rugadh 18 Samhain 1736, fuair bás 22 Meitheamh 1813) agus ba é an portráidí ba thábhachtaí de chuid an ama sin. Tháinig thart ar 2,000 dá chuid saothar slán. 
Saol.
Ba mhac é le Hans Ullrich Graff a bhí ina cheardaí agus Barbara Graff geb. Koller. Rugadh é san Eilvéis i gcathair Winterthur. Rinne sé staidéar ar phéintéireacht sa scoil ealaíne logánta (Gearmáinis: "die Zeichenschule") faoi Johann Ulrich Schellenberg. Ina dhiaidh sin chaith sé bliain mar phrintíseach i gcathair Augsburg. Dhírigh sé ar phéintéireacht na bportráidí den chuid is mó.
Benoît Mandelbrot. B'eolaí agus matamaiticeoir é Benoît Mandelbrot (20 Samhain 1924 – 14 Deireadh Fómhair 2010) a chuir go mór le geoiméadracht na gcodach. Ba thábhachtach a leabhar "The Fractal Geometry of Nature" (Geoiméadracht Chodach an Nádúir, 1982) i léiriú fheidhmeanna na gcodach i bhfeiniméin nádúrtha. Tugadh a ainm ar thacar ar leith uimhreacha coimpléascacha a ghineann cineál ar leith codach ("tacar Mandelbrot") atá an-tarraingteach ó thaobh radhairc de, agus mar sin, an-choitianta ó na 1980idí.
Giúdaigh Aisceanazaíocha. Is éard is na Giúdaigh Aisceanazaíocha ann ná (Eabhrais: אַשְׁכֲּנָזִים, fuaimnithe: [aʃkənazim ˌ], uimhir uatha: [ˌ aʃkənazi]; freisin יְהוּדֵי אַשְׁכֲּנָז, Yehudei Ashkenaz, "Giúdaigh na nAshkenaz"), na Giúdaigh de shliocht phobail na nGiúdach meánaoiseach a bhí lonnaithe le taobh na Réine sa Ghearmáin ó an Alsáis sa deisceart go dtí Dúiche na Réine sa tuaisceart. 
San mheánaoise thug na Giúdaigh "Aisceanaz" ar an réigiún cois na Réine ar dtús báire agus ar an gcaoi sin, ar an nGearmáin uilig ina dhiaidh. Dá bhrí sin, is ionann "Aisceanásaíoch" nó "Giúdach Aisceanazaíoch" agus "Giúdach Gearmánach"
Níos déanaí ar aghaidh, glaodh Aicseanásígh ar na Giúdaigh as Iarthair agus Lár na hEorpa toisc go raibh príomhionaid foghlama na nGiúdach suite sa Ghearmáin. Tugtar "Aisceanaz" ar phatrarc Iafethach freisin ar Thábla na Náisiún (Geineasas 10).
Sealad Pailéicéineach. Mhair an Sealad Pailéicéineach (Gréigis: "paleo" "fada ó shin" agus "kainos" "nua" idir 65.5 go dtí 56.0 milliún bliain ó shin (65.5 ± 0.3 go 55.8 ± 0.2 Ma).
Is é an chéad sealad é den Tréimhse Phailéogéineach sa Ré Céineasóch é. Mar aon leis an chuid is mó d'am geolaíoch eile níos sine, tá na strataim a shainmhíníonn tús agus deireadh an tsealaid sainaitheanta go maith, ach tá dáta cruinn an deiridh éiginnte.
Lean an Sealad Pailéicéineach go díreach tar éis an olldíothú, an teagmhas díobhaidh a tharla ag deireadh an Chailcigh, ar a dtugtar an teorainn CT (Cailceach - Treasach), an marc tagartha le haghaidh díothúcháin na ndineasár (ach amháin a shliocht, na héin nua-aimseartha) agus go leor fásra agus ainmhithe eile.
Sanasaíocht.
Bhain an pailéaluibheolaí agus geolaí Francach Wilhelm Philipp Schimper úsáid as an bhfocal "Paléocène" den chéad uair sa bhliain 1874 agus é ag cur síos ar thaiscí in aice le Páras (litrithe "Paléocène" ina chuid tráchtas).
Is meascán portmanta é an téarma "Paléocène" den Sean-Ghréigis "palaios" παλαιός a chiallaíonn "sean ", agus "eo—eos" ἠώς a chiallaíonn "breacadh an lae ", agus "cene" "kainos" καινός a chiallaíonn" nua "nó" le déanaí ", mar a chonaic an sealad breacadh an tsaoil le déanaí, nó leis an saol nua-aimseartha.
Príomh-Bhreitheamh na hÉireann. Is é Príomh-Bhreitheamh na hÉireann uachtarán na Cúirte Uachtaraí .
Is ball don Coimisiún na hUachtaránachta ná an Príomh-Bhreitheamh nuair a bhíonn an t-Uachtarán na hÉireann faoi éagumas, no nuair a bhíonn an post folamh.
Jackie Mac Donncha. Scríbhneoir Éireannach is ea Jackie Mac Donncha. Rugadh i gCill Chiaráin i gConamara é sa bhliain 1946. Tá Gaeilge aige ó dhúchas. Ba as Cill Chiaráin do mháthair Jackie agus ba as an gceantar céanna dá athair. 
Sa bhliain 1990 a chuaigh sé i mbun na scríbhneoireachta den chéad uair le linn dó a bheith ag baile. Mar chaitheamh aimsire a tharraing sé an scríbhneoireacht chuige i dtús ama. Níorbh fhada gur léir go raibh bua ar leith aige, áfach. D’fhoilsigh Cló Iar-Chonnachta cnuasach filíochta dar teideal "Gaineamh Séidte" sa bhliain 2003. Chuir an Dochtúir Gearóid Denvir, Ollscoil na hÉireann, Gaillimh, síos air mar "fhile fuinte, forbartha, lánfhileata". Bhain gearrscéal de chuid Mhic Dhonncha amach an phríomhdhuais sa chomórtas "Nuascéalaíocht" a d’eagraigh an páipéar Foinse. Tá sé i measc na scéalta a d'fhoilsigh Cló Iar-Chonnachta sa leabhar "Nuascéalaíocht". 'Aileach' (2010), novella, CIC, Bróga Johnny Thomáis (2012), cnuasach gearrscéalta, CIC. Bhain an leabhar gearrscéalta an phríomhdhuais i gcomórtas litríochta Chló Iar-Chonnacht 2012. D'fhoilsigh Cló Iar-Chonnacht an leabhar An Mianadóir sa bhliain 2015.
Ghnóthaigh an cartún "Cúilín Dualach" atá bunaithe ar ghearrscéal dá chuid, gradam I.F.T.A. amach sa bhliain 2005. Bhain sé gradam ag Féilte náisiúnta san Iodáil agus sa Spáinn, agus gradam ag an bhFéile Scannán Ceilteach sa Bhreatain Bheag sa bhliain 2006. "Cartoon Saloon" a rinne an bheochan, agus léiríodh i gcomhar le Sonta é. Bhí TG4 agus Bord Scannán na hÉireann ina n-urraitheoirí air, faoin scéim "Oscailt", de chuid TG4.
Rita Kelly. Is scríbhneoir Éireannach í Rita Kelly.
Saol.
Saolaíodh Rita Kelly i nGaillimh sa bhliain 1953, an duine ba shine de thriúr. Phós sí Eoghan Ó Tuairisc, nach maireann. Bhí sí ina scríbhneoir lánaimseartha ó 1972 go 1980. Ina dhiaidh sin ghlac sí post mar bhainisteoir ar chomhlacht foraoiseachta. Tar éis di ocht mbliana a chaitheamh sa phost sin d'fhill sí ar an scríbhneoireacht lánaimseartha, agus chaith sí le tréimhsí múinteoireachta i scoileanna, i gcoláistí agus i bpríosúin chomh maith. Bhí sí ina Scríbhneoir Cónaitheach i gCo. Laoise is i gCo. an Chabháin ar feadh tamaill. Scríobhann sí sa Ghaeilge agus sa Bhéarla.
The Script. Is grúpa rac-cheoil é The Script ó Bhaile Átha Cliath. Bunaíodh “The Script” sa bhliain 2001. Tá triúr sa ghrúpa, is iad Danny O' Donoghue, Mark Sheehan agus Glen Power. Bhuail Danny le Mark i gclub oíche. Bhí suim ag Danny sa cheol céanna le Mark. Bhí Danny agus Mark i ngrúpa eile roimh “The Script”. “MyTown” an t-ainm a bhí ar an ngrúpa. Bhí Danny agus Mark ag seinnt le “MyTown” ó 1996 go 2001.
Cúlra agus Tinfeadh.
Bhí “U2”, “The Police”, “The Neptunes”, “Timbaland” agus “Van Morrison” mar thionchair orthu. Sheinn “The Script” an t-amhrán “We Cry” ar “BalconyTv”, i mBaile Átha Cliath, i mí Meán Fómhair 2007. Bhí an t-ámhran ag uimhir a 15 ar na cairteanna ceoil i Sasana agus uimhir a naoi sna cairteanna ceoil in Éirinn. Sheol siad an t-ámhran “The Man Who Can't Be Moved” bliain tar éis “We Cry” i mí Meán Fómhair 2008. Bhí an t-ámhran ag uimhir a dó sna cairteanna ceoil i Sasana, in Éirinn agus sa Danmhairg. Sheol siad a gcéad albam sa bhliain chéanna. Sheinn The Script le Paul McCartney agus U2 nuair a bhí siad ar chamchuairt sa bhliain 2009. Bhuaigh siad trí dhuais ceoil sa bhliain chéanna.
An Dara Albam.
Sheol siad a dara halbam i Meán Fómhair 2010. Tá an t-albam ag uimhir a haon sna cairteanna in Éirnn agus i Sasana anois. Ar Dé hAoine, 25ú Meán Fómhair, chuaigh ticéid cheolchoirme ar díol agus díoladh amach i dtri nóiméad iad. Beidh “The Script” ag dul ar chamcuairt i Meiriceá i nDeireadh Fómhair. Scríobh The Script amhrán le haghaidh Leona Lewis freisin.
Jay-Z. Is léiritheoir agus ceoltóir é Jay-Z a rugadh faoin ainm Shawn Corey Carter ar 4 Nollaig 1969.
Saol.
Rugadh Shawn Corey Carter ar an gceathrú lá de mhí Nollaig, 1969. D'fhás sé aníos i mBrooklyn, Nua-Eabhrac. Ba chomharsanacht gharbh é. Dhíol sé drugaí agus chonaic sé duine marbh nuair a bhí sé naoi mbliana d’aois. Scaoil sé piléar i dtreo a dheartháir nuair a ghoid sé a sheodra. 
Sa bhliain 1996 sheol sé a chead albam agus sheol sé albam gach bliain go dtí 2003 ansin sheol sé albam i 2006 agus 2007. Tar éis a albam i 2007 “American Gangster” is ainm dó, d’fhógair sé go mbeadh sé ag cúlráideach. Ach i 2008 sheol sé albam eile “Blueprint 3” is ainm dó. Coinníonn sé amhránaí mar shampla “Young Forever” “Run This Town” agus “Empire State Of Mind”. 
Canann sé faoin ainm Jay-Z. Is rapper Meiriceánach é agus fear gnó é. Is duine an-rathúil é sa bhliain 2009, Bhí 150 milliún glan aige. Dhíol sé 40 milliún albam domhanda. Is leis an “Club 40/40” agus “New Jersey Nets” na NBA. Chruthaigh sé an lipéad éadach, agus is é inn chomh bhunaitheoir de “Roc-A-Fella Records” Bhí ceithre uimhir a haon amhrání aige ar an “Billboard Hot 100” le Mariah Carey, Beyoncé, Rihanna agus Alicia Keys. 
Áitígh Jay-z go minic le rappers eile. An argóint an-cháiliúil le rapper Nas, chríoch é i 2005.
Ar an gceathrú lá de mhí Aibreán 2008, phós sé le hamhránaí Meiriceánach agus réalta mór Beyoncé Knowles. Chan sí amhrání mar shampla “Crazy In Love” “Irrelaceable” agus “Single Ladies”. Is cumann an-phríobháideach acu. Ar an ndeichiú lá de mhí na Nollaig ainmníodh é deichiú amhránaí is rathúla sa 2000-2009, agus ainmníodh é an ceathrú rapper is rathúla i ndiodh “Eminem” “Nelly” agus “50 Cent” I 2010 rinne seisean agus Beyoncé “Guinness World Record” mar tá siad ag fáil an tuarastal is airde, ag gnóthú 122 milliún dollar. Tá iníon (Blue Ivy) agus cúpla (Rumi agus Sir) aige.
Gradaim agus ainmniúcháin.
Tá 86 gradam buaite ag Jay-Z. Tá 209 ainmniúchán faighte aige.
Nainfheadán carbóin. Is éard is nainfheadán carbóin (ar a dtugtar 'feadán Bucky') ann ná foirm nó allatróp den mhóilín carbón le nanastruchtúr sorcóireach. Bhí nanafeadáin tógtha le cóimheas fad-go-leithead de suas le 132,000,000:1, atá i bhfad níos mó ná aon ábhar eile. Tá airíonna núíosacha ag na móilíní carbóin sorcóireacha seo a bhféadfadh feidhm thionsclaíoch a bheitha acu sa nanaitheicneolaíocht, leictreonaic, optaic, agus réimsí eile den eolaíocht ábhar, chomh maith le húsáidí i réimsí na hailtireachta.
Gallach i mbéal báis. Is éard is An Gallach i mbéal báis ann ná cóip ársa Rómhánach déanta as marmar, de dhealbh Heilléanaíoch atá caillte anois, gur síleadh go raibh forgníomhaithe i gcré-umha, a bhí coimisiúnaithe am éigin idir 230 agus 220 RC ag Attalus I na Péargamoine (Sean-Ghréigis: Πέργαμον nó Πέργαμος), i gcuimhne ar an bhua a bhain sé amach ar na Galátaigh san Áise Bheag.
Tá ainm an dealbhóra bhunaidh anaithnid, ach tá tuairim ann gurb é Epigonus dealbhóir cúirte le linn réimis Attalus I, a bhí freagrach as.
Léiríonn an dealbh Ceilteach ag fáil bháis le réalachas suntasach, go háirithe san aghaidh, a d'fhéadfadh a bheith péinteáilte. Tá sé léirithe mar laoch Gallach le ghnáth stíl ghruaige croiméal Gallach. Fíor nocht atá ann ach amháin le torc muiníl. Tá sé ag luí ar a sciath tite agus a chlaíomh agus ábhair eile in aice leis.
Enoch Powell. Polaiteoir Sasanach, caomhach frith-inimirce i bhfad amach ar an eite dheis, ab ea John Enoch Powell (16 Meitheamh 1912 i Stechford, Birmingham - 8 Feabhra 1998 i Londain). Bhí sé ina bhall den Pháirtí Coimeádach agus den Pháirtí Aontachtach Uladh. Tharraing sé conspóid lena bheo agus lena mharbh.
Saol.
Ba as an Bhreatain Bheag a thuismitheoirí. 
In 1968 thug Powell aitheasc faoi ‘Aibhneacha Fola’, gríosú chun fuatha agus ag gríosú daoine chun bheith ag déanamh trioblóide. Tugadh bata is bóthar dó mar urlabhraí an bhinse tosaigh, ach d'fhan sé mar bhall den Pháirtí Coimeádach go dtí 1974.
I mí Dheireadh Fómhair 1974, fuair Powell dídean sa Pháirtí Aontachtach Uladh, na dilseoirí ag cur síos air mar fháidh agus toghadh Powell mar MP sa Dún Theas don chéad uair.
Bhí Jeffrey Donaldson, iarcheannaire an DUP, ina ghníomhaire toghlaigh ag Powell ó 1983 go 1985. 
Bua ar gheall le crith talún polaitiúil ab ea é i 1987 nuair a bhain Eddie McGrady an SDLP an suíochán san Dún Theas de Enoch Powell an sean-chaomhach frith-inimirce a bhí ina fheisire don UUP ó 1974.
Lynyrd Skynyrd. Is banna rac-cheoil as deisceart na Stát Aontaithe é Lynyrd Skynyrd. Agus iad ar an bhfód ó na 1960idí i leith, tá dlúthbhaint acu ina ndearcadh agus a gcuid ceoil le muintir an deiscirt sa tír seo. I measc na rianta is mó dá gcuid ná "Free Bird" agus "Sweet Home Alabama".
Agus iad i mbarr a réimse, cailleadh triúr de bhunhaill an ghrúpa - Ronnie Van Zant, Steve Gaines agus a dheartháir Cassie Gaines i dtuairt eitleáin sa bhliain 1977.
Tháinig siad ar ais le chéile sa bhliain 1987 agus tá siad ag ceol ar fud an domhain fós, cé nach bhfuil ach duine dá bunbhaill fágtha.
Beairtle Ó Conaire. Is scríbhneoir Éireannach é Beairtle Ó Conaire. Úsáideann sé an t-ainm cleite Colm Ó Nia uaireanta. As Ros Muc dó. 
Is iomaí duais scríbhneoireachta atá buaite Ó Conaire. Tá úrscéal amháin, "Fonn na Fola", foilsithe aige, mar aon le trí chnuasach gearrscéalta, "An Fête agus Scéalta Eile", "Marilyn Monroe i mBaile an Ghoirt" agus "Lár an Domhain". Ghnóthaigh sé Duais an Oireachtais faoi dhó as a úrscéal "Fonn na Fola" sa bhliain 2004 agus as an gcnuasach "Lár an Domhain" i 2006. 
Leabharliosta.
"Lár an Domhain", cnuasach gearrscéalta, Leabhar Breac, 2008
"Fonn na Fola", úrscéal, Cló Iar-Chonnachta, 2004
"Marilyn Monroe i mBaile an Ghoirt", cnuasach gearrscéalta, 1999
"An Fete agus Scéalta Eile", cnuasach gearrscealta, Cló Chois Fharraige, 1984
Daithí Ó Muirí. Scríbhneoir Gaeilge is ea Daithí Ó Muirí. Rugadh é i gContae Mhuineacháin ach anois tá sé ina chónaí i gCois Fharraige.
Tá ceithre bhailiúchán de ghearrscéalta foilsithe ag Ó Muirí agus saothar níos faide dar teideal "Ré". Thug Comhairle Ealaíon na hÉireann sparántacht €10,000 dó le cuidiú leis leanúint den scríbhneoireacht. Ghnóthaigh an bailiúchán "Cogaí" Gradam Litríochta Chló Iar-Chonnachta sa bhliain 2001, agus mhaígh na moltóirí go raibh an saothar “thar barr”.
Tá moladh tugtha dá shaothar as greantacht na stíle agus as an mblas neamhshaolta atá air. Tá sé curtha ina leith gur saghas réalachas draíochta atá á chleachtadh aige, loighic na dtaibhreamh i limistéir choimhthíocha. Is féidir le daoine eitilt ina chuid scéalta agus teacht trasna ar rudaí nach bhfuil ann. Bíonn scéala achrainn ann i gcónaí, scéala a chuireann domhan iomlán eile i gcuimhne dúinn.
Seán Ó Curraoin. Is gearrscéalaí agus file Éireannach é Seán Ó Curraoin. Saolaíodh i mBearna, i gCois Fharraige, é. Tá gearrscéalta, filíocht, beathaisnéis ar Mháirtín Ó Cadhain, agus bailiúchán scéalta agus seanchais óna cheantar dúchais foilsithe aige. Is aistritheoir é freisin.
Micheál Ó Cuaig. File agus amhránaí Éireannach é Micheál Ó Cuaig. In Aill na Brún, Cill Chiaráin, Conamara, a rugadh é sa bhliain 1950. Bhain sé clú amach mar fhile lena chéad chnuasach, "Uchtóga", i 1985, agus d'fhoilsigh sé an dara cnuasach filíochta ó shin, "Clocha Reatha". Tá clú nach beag air mar amhránaí sean-nóis freisin, agus eisean atá i mbun Chomóradh Joe Éinniú, féile sean-nóis a reáchtáiltear i gCarna gach bliain.
Máirtín Ó Corrbuí. Ba scríbhneoir é Máirtín Ó Corrbuí, a rugadh láimh leis an Aonach i gContae Thiobraid Árann sa bhliain 1912. Tar éis dó tamall de bhlianta a chaitheamh i bpost múinteoireachta i gContae Luimnigh, d'aistrigh sé go Baile Átha Cliath. D'fhoilsigh sé breis agus tríocha leabhar. Bhí aithne air mar scríbhneoir staire agus mar scríbhneoir do dhéagóirí. Fuair sé bás sa bhliain 2002.
DUAISEANNA CHLUB LEABHAR NA SÓISEAR 1968/1969.
Tá na duaiseanna seo á dtairiscint ar bhunleabhair (20-30,000 focal) a scríobhfar d'óg léitheoirí na Gaeilge, buachaillí agus nó cailíní (14-17 bliana d'aois). Tá an comórtas seo roinnte ina dhá chuid : (i) Mion-úrscéalta. Céad duais, £75 ; dara duais, £15. (ii) Ábhar eile, seachas mion-úrscéalta. Céad duais, £75 ; dara duais, £15. 
Roinn (i) Duais Aitheantais, £45 : Róisín Nic Dhonnchadha. 25 Bóthar Glas Árd, Baile Átha Cliath, 6. ("Maidhc sa Danmhairg").
Roinn (ii) Duais Aitheantais, £45 : Máirtín Ó Corrbuí, Páilís Chaonraí, Co. Luimnigh. ("An Bheach").
Moltóirí: Caoimhín Ó Marcaigh, M.A., agus Conchubhar Rónáin, M.A.
Liam Mac Uistín. B'úrscéalaí agus drámadóir Éireannach é Liam Mac Uistín (1938–2018). Scríobh sé go leor leabhar, agus d'úsáid sé idir Ghaeilge agus Bhéarla ina chuid scríbhneoireachta. Tá aistriúcháin ar chuid mhaith dá shaothar ar fáil i dteangacha eile freisin. Bhí sé ina chónaí i mBaile Átha Buí i gContae na Mí.
Veikko Huovinen. Scríbhneoir Fionlannach a bhí i Veikko Johannes Huovinen a rugadh i Simo, in iardheisceart na Laplainne Fionlannaí, ar an 7 Bealtaine 1929 agus a fuair bás i Sotkamo ar an 4 Deireadh Fómhair 2009. 
Nuair a bhí sé ina leanbh leathbhliana, d'aistrigh a mhuintir go Sotkamo in Kainuu (an réigiún timpeall ar chathair Kajaani), áit ar chaith Veikko an chuid ba mhó dá shaol ina dhiaidh sin. Bhí féith na scéalaíochta ann ó laethanta a chéad óige. Go gairid roimh dheireadh an chogaidh, chuaigh sé sna fórsaí frith-aerárthaí dá dheoin féin, agus nuair a tháinig deireadh leis an gcogadh, d'fhill sé ar an scoil leis an ardteastas a bhaint amach. Bhain sé amach céim san fhoraoiseacht in Ollscoil Heilsincí sa bhliain 1952, agus ina dhiaidh sin, chuaigh sé ar ais go Sotkamo le ceird an fhoraoiseora a chleachtadh ansin. Sa bhliain 1956, d'éirigh sé as an bhforaoiseacht le dul le scríbhneoireacht go lánaimseartha. 
D'fhoilsigh sé an chéad leabhar sa bhliain 1950 - "Hirri". Gearrscéalta a bhí ann, agus fuair an bailiúchán moladh ó na léirmheastóirí, nó d'aithin siad go raibh Huovinen in ann cur síos úr, greannmhar a thabhairt ar shaol na gcúlriasc agus ar na carachtair neamhghnácha a raibh cónaí orthu i gcoillte an tuaiscirt. Sa bhliain 1952 tháinig an t-úrscéal "Havukka-ahon ajattelija" i gcló - "An Domhainsmaointeoir ó Havukka-aho" - agus ba é an leabhar seo a thabhaigh a chlú don údar.
Sofaicléas. Drámadóir de chuid na Sean-Ghréige ba ea Sofaicléas (Gréigis: Σοφοκλῆς, AIF: [so.pʰo.klɛ̂ːs], Béarla: "Sophocles"), a rugadh 497/6 RCR agus a fuair bás i ngeimhreadh na bliana 406/5 RCR. Aithneach a bhí ann. Dar leis an Suda, ciclipéid de chuid an 10ú céad, scríobh sé 123 dráma. Ní mhaireann ach seacht ndráma dá chuid, áfach, mar aon le codanna de dhrámaí eile.
Marcel Proust. Scríbhneoir Francach a bhí i Valentin Louis Georges Eugène Marcel Proust (10 Iúil 1871 in Auteuil na Fraince – 18 Samhain 1922). Duine de scríbhneoirí móra a linne a bhí ann. 
Úrscéalaí.
Ba é an t-úrscéal millteanach "À la recherche du temps perdu," "Ar thóir an ama chaillte" (""in search of lost time") nó "I ndilchuimhne ar an am atá thart, ar na seanlaethanta" ("Remembrance of things past"") ba mhó a thuill clú dó. Tá na mílte leathanach sa mhórshaothar nua-aoiseach seo, idir 3,200 - 4,300, an chéad úrscéal a scríobhadh a bhfuil os cionn milliún focal ann (idir 1.3-1.9 milliún ann).
Thosaigh Proust ag scríobh an t-úrscéál sa bhliain 1906 agus lean sé ar aghaidh leis an obair go lá a bháis. Scríobh Proust an leabhar agus é cuachta istigh ina sheomra ar feadh na mblianta sa Grand Hotel i Cabourg (seomra 414, ar an gceathrú hurlár).
Saothar.
Dúirt Marcel Proust gur sórt teanga iasachta is ea teanga na hardlitríochta. Ach ag n am céanna, láimhsigh Proust canúna agus réimeanna teanga eile ina mhórshaothar, À "La Recherche du Temps Perdu", agus go háirithe an chaoi ar fheidhmigh canúint áitiúil — canúint tuaithe ("patois") an tsearbhónta Françoise — mar nasc diamhair le ré eile theanga agus chultúir. 
Tá beocht agus barántúlacht ag baint le caint chanúnach Françoise san úrscéal.Is léiriú í ar shruthanna teanga agus ar mhodhanna seachadta cultúir a mhaireann neamhspleách ar fhórsaí caighdeánaithe na sochaí meánaicmí ar bhain Proust léi agus ar bhunaigh sé a úrscéal uirthi. Is san oíche is mó a thiontaítear ar an teanga seo a labhairt in áit na Fraincise caighdeánaí, agus is ansin is mó a aithnítear a gaol le teanga liteartha na meánaoise:
Bás agus tionchar.
Ní raibh an tsláinte go maith ag Proust ar feadh a shaoil. Bhí an plúchadh ag gabháil dó i gcónaí, ach d'fhan sé taobh istigh. Hipeacoindreach b'fhéidir, shlog sé siar barbatúráití agus aidréanailín.
Tháinig broincíteas air faoi dheireadh agus fuair sé anbhás, ar 18 Samhain 1922, in aois 51 bliain dó.
Bhí an-tionchar ag Proust ar úrscéalaithe eile, mar shampla Samuel Beckett (scríobh sé leabhar faoi Proust). Agus bhí tionchar cliathánach ag meath na mionteangacha ar Proust, chomh maith le James Joyce, a raibh mórtheanga an náisiúin mar uirlis liteartha acu.
Alexander Pushkin. Scríbhneoir Rúiseach a bhí in Aleksandr Sergeyevich Pushkin (Rúisis: "Алекса́ндр Серге́евич Пу́шкин"). Rugadh Pushkin i Moscó sa bhliain 1799 agus fuair sé bás sa bhliain 1837. Is eisean file náisiúnta na Rúise. 
Saothar.
Chruthaigh Pushkin stíl éasca nádúrtha atá cosúil le caint uasalaicme a linne féin. D'fhéadfá a rá, fiú, gurbh é Pushkin, thar aon duine eile, a chaighdeánaigh an Rúisis liteartha. Chum sé na céadta de dhánta, ach ba iad na laoithe móra eipiciúla - na húrscéalta faoi rím agus rithim - a thuill a chlú dó. Ní raibh an oiread sin ratha ar a chuid próis, áfach. 
Chríochnaigh Pushkin úrscéal stairiúil amháin i stíl Walter Scott, "Капитанская дочка/Kapitanskaya dochka" ("Iníon an Chaptaein"), agus chum sé roinnt gearrscéalta.